CELEX: 32021D1869
Language: bg
Date: 2021-10-19 00:00:00
Title: Решение (ЕС) 2021/1869 на Съвета от 19 октомври 2021 година за изменение на Решение 1999/70/ЕО относно външните одитори на националните централни банки по отношение на външните одитори на Banca d’Italia

26.10.2021   
               
               
                  BG
               
               
                  Официален вестник на Европейския съюз
               
               
                  L 379/6
               
            
         РЕШЕНИЕ (ЕС) 2021/1869 НА СЪВЕТА
         от 19 октомври 2021 година
         за изменение на Решение 1999/70/ЕО относно външните одитори на националните централни банки по отношение на външните одитори на Banca d’Italia
         СЪВЕТЪТ НА ЕВРОПЕЙСКИЯ СЪЮЗ,
         като взе предвид Протокол № 4 за устава на Европейската система на централните банки и на Европейската централна банка, приложен към Договора за Европейския съюз и към Договора за функционирането на Европейския съюз, и по-специално член 27.1 от него,
         като взе предвид Препоръката на Европейската централна банка от 7 септември 2021 г. до Съвета на Европейския съюз относно външните одитори на Banca d’Italia (EЦБ/2021/41) (1),
         като има предвид, че:
         
                     (1)
                  
                  
                     Отчетите на Европейската централна банка (ЕЦБ) и на националните централни банки на държавите членки, чиято парична единица е еврото, се проверяват от независими външни одитори, препоръчани от Управителния съвет на ЕЦБ и одобрени от Съвета на Европейския съюз.
                  
               
                     (2)
                  
                  
                     Мандатът на сегашните външни одитори на Banca d’Italia, BDO Italia S.p.A. изтече след одита за финансовата 2020 година. Поради това е необходимо да се назначат външни одитори за периода, започващ от финансовата 2021 година.
                  
               
                     (3)
                  
                  
                     Banca d’Italia избра Deloitte & Touche S.p.A. за свой външен одитор за финансовите години от 2021 до 2022.
                  
               
                     (4)
                  
                  
                     Управителният съвет на ЕЦБ препоръча назначаването на Deloitte & Touche S.p.A. за външен одитор на Banca d’Italia за финансовите години от 2021 до 2022.
                  
               
                     (5)
                  
                  
                     Съгласно препоръката на Управителния съвет на ЕЦБ Решение 1999/70/ЕО на Съвета (2) следва да бъде съответно изменено,
                  
               ПРИЕ НАСТОЯЩОТО РЕШЕНИЕ:
         
            Член 1
            В член 1 от Решение 1999/70/ЕО параграф 6 се заменя със следното:
            
               
                  „6.   Deloitte & Touche S.p.A. се одобрява за външен одитор на Banca d’Italia за финансовите години от 2021 до 2022.“
               
            
         
         
            Член 2
            Настоящото решение поражда действие в деня на нотифицирането му.
         
         
            Член 3
            Адресат на настоящото решение е ЕЦБ.
         
         
            Съставено в Люксембург на 19 октомври 2021 година.
            
               
                  За Съвета
               
               
                  Председател
               
               G. DOVŽAN
            
         
         
            (1)  ОВ С 370, 15.9.2021 г., стр. 1.
         
            (2)  Решение 1999/70/ЕО на Съвета от 25 януари 1999 г. относно външните одитори на националните централни банки (ОВ L 22, 29.1.1999 г., стр. 69).